open-index/open-wikipedia-markdown huggingface dataset:
Anchor Bible

**פרויקט Anchor Bible** (באנגלית: **Anchor Bible project**) הוא מפעל פרשנות מדעי מודרני למקרא הכולל של סדרה של ספרי פרשנות למקרא ולברית החדשה, מילון תנ"ך ואוסף של ספרי עיון בנושאים ספציפיים הנוגעים לחקר מקרא. הפרויקט הוא תוצר של שיתוף פעולה אקדמי ומסחרי שהחל בשנת 1956, כאשר כרכים בודדים בסדרה פרשנות התחילו להיווצר. לאחר שיזמו שיתוף פעולה בין מלומדים בחקר המקרא, השתתפו בפרויקט כבר למעלה מ-1,000 חוקרים - המייצגים יהודים, נוצרים קתולים, נוצרים אורתודוקסים, פרוטסטנטים, מוסלמים, חילונים ואחרים. עבודותיהם מציעות דיונים המשקפים מגוון נקודות מבט על פני ספקטרום תאולוגי רחב. הפרויקט ממשיך להוציא לאור כרכים ובכך שומר על עדכניות החומרים והניתוחים הקיימים בו. העבודות מביאות את ההתקדמות במדע ובטכנולוגיה לנושאים תנ"כיים, וכן את הידע ההיסטורי והבלשני המודרני הנוגע לפרשנות התנ"ך אל קהל הקוראים כולו. משנת 2005 פורסמו יותר מ-120 כרכים שכולם נערכו על ידי דוד נואל פרידמן ששימוש כעורך ראשי ופורסמו על ידי Doubleday (חלק מ-Random House, Inc). פרידמן נפטר בשנת 2008, ומאז ג'ון קולינס שימש עורך ראשי. בשנת 2007, רכשה אוניברסיטת ייל את **Anchor Bible Series**. אוניברסיטת ייל מפרסמת כעת את הכותרים החדשים בשם **Anchor Yale Bible Series**.

## ''Anchor Bible Commentary Series''
*Anchor Bible Commentary Series,* נוצרה תחת הדרכתו של ויליאם אולברייט (1891-1971) וכוללת תרגום ופרשנות של התנ"ך, הברית החדשה וכמה מן הספרים החיצוניים. עבור כל ספר תנ"כי, הסדרה כוללת תרגום מדעי־מקורי (עם הערות, כולל תרגומים חלופיים) של טקסטים עתיקים, תוך שימוש בידע המודרני לגבי השפות הקדומות; ניתוחים של האבולוציה ההיסטורית, הביקורתית והספרותית של הטקסט; פירוש של פסוקי הספר; הצעה וניתוח של תאוריות מחקריות מתחרות; רקע היסטורי; ותצלומים, איורים ומפות של חפצים ומקומות הקשורים לדמויות המקראיות ולאתרים המקראיים. ספרים תנ"כיים ארוכים או מורכבים מכוסים ביותר מכרך אחד.

בשנת 2006 החלה סדרה של למעלה מ-80 כרכים, שחלקם מעדכנים עבודות קודמות. הסדרה הושלמה כמעט לחלוטין; המחצית השנייה של שמות יצאה לאור בתחילת דצמבר 2006, ויתר הכרכים נמצאים בהפקה.

## ''Anchor Bible Dictionary''
שמאל|ממוזער|250x250 פיקסלים| The ABD
*Anchor Bible Dictionary* הוא מילון המכיל יותר מ-6,000 ערכים שנכתבו על ידי יותר מ-800 חוקרים בינלאומיים. יש בו גם איורים ושרטוטים. "המילון" כולל מאמרים על מגילות מדבר יהודה, על יחסי יהודים-נוצרים בראשית דרכם, על ישו ההיסטורי, על שיטות סוציולוגיות וספרותיות של ביקורת המקרא, על הרמנויטיקה פמיניסטית וערכים רבים על אתרים ארכאולוגיים, וכן ביבליוגרפיות עם ציטוטים הרשומים בנפרד בסוף כל ערך.

## ''Anchor Bible Reference Library''
*Anchor Bible Reference Library* היא סדרה פתוחה המורכבת מיותר משלושים כרכים נפרדים עם מידע על אנתרופולוגיה, ארכאולוגיה, אקולוגיה, גאוגרפיה, היסטוריה, שפות, ספרות, פילוסופיה, דתות, תאולוגיה ועוד.

## יצירות ב-''Anchor Yale Bible commentary series''
עבודות ב-*Anchor Yale Bible commentary series* כוללים:

### תנ"ך ~ הברית הישנה ~ התנ"ך העברי

### הברית החדשה

### הספרים החיצוניים

## פרסומים ב-''Anchor Yale Bible Reference Library''
עבודות *Anchor Yale Bible Reference Library* כוללות:

## קישורים חיצוניים
* Yale University Press: ''The Anchor Yale Bible Series'' (דף המו"ל)
* מאמר בניו יורק טיימס על הסדרה

## הערות שוליים

קטגוריה:אוניברסיטת ייל
קטגוריה:מהדורות של התנ"ך
קטגוריה:פירושי התנ"ך
קטגוריה:חיבורים בחקר המקרא
קטגוריה:הברית החדשה
רק בישראל (שיר)

"**רק בישראל**" הוא פזמון עברי שכתב אהוד מנור, הלחינה נורית הירש וביצעה להקת חיל הים בשנת 1968. לשיר הופק עם צאתו וידאו קליפ.

## רקע
השיר, בעיבודו של יאיר רוזנבלום, יצא בשנת 1968 כחלק מתוכניתה של להקת חיל הים "וביום השלישי", שהייתה התוכנית הראשונה שהופיעה לאחר מלחמת ששת הימים. מתוכנית זו, שבה השתתפו בין היתר רבקה זהר, ריקי גל, שלמה ארצי ודבל'ה גליקמן, יצאו גם להיטים אחרים: "מה אברך", "אין כבר דרך חזרה" ו"המלח שלי".

במצעד הפזמונים העברי השנתי של קול ישראל לשנת התשכ"ט (1969) הגיע השיר למקום ה-19.

פתיח תוכנית הטלוויזיה "רק בישראל" היה מבוסס על השיר "רק בישראל", תוך שמילותיו שונו ומנגינתו נשארה.

## מבנה השיר
השיר בנוי מחמישה בתים. המשפט הראשון בכל בית כולל אמירה על ישראל, המשפט השני מכיל את הביטוי "רק בישראל", המשפט השלישי הוא אמירה נוספת על המדינה, והמשפט הרביעי הוא שוב הביטוי "רק בישראל". לאחר המשפטים החמישי והשישי, נחתם הבית בביטוי "רק בישראל".

## תוכן השיר
בשיר מתוארים פרטים המייחדים את מדינת ישראל, או כאלה שנחשבו למייחדים אותה בתקופת כתיבתו של השיר. השיר יצא לאחר מלחמת ששת הימים, ונכתב כשיר אירוני על האופוריה הגדולה ששררה בעם בעקבות תוצאותיה (ע"ע מלחמת ששת הימים בתרבות הישראלית).

בבית הראשון בשיר מסופר ש"כל העם במילואים". אף ששירות מילואים אינו ייחודי למדינת ישראל, ישראל של שנים אלה הייתה חברה מגויסת, כפי שמשקף הביטוי בן הזמן "כל העם צבא". עוד מוזכרים המתנדבים בקיבוצים, אזרחים זרים שהיו מגיעים לישראל להתנדב בקיבוצים, תופעה שהחלה באמצע שנות השישים והתעצמה לאחר מלחמת ששת הימים. בנוסף מתוארים המפגש בין הכרמל לים בחיפה, מפגש בין הר לים שאינו אופייני דווקא לישראל, ודיסקוטקים שנסגרים מוקדם.

בבית השני מתוארים הקיבוץ והמושב, שהן צורות התיישבות ייחודיות לישראל. השורה "ירושלים של זהב" היא כשם השיר "ירושלים של זהב", שהתפרסם לאחר מלחמת ששת הימים. המשפט "ילדים בגן חובה" מתקשר לחוק חינוך חובה שהוחל בישראל בעבר על ילדים מגיל חמש, הלומדים ב"גן חובה", ולסוף המשפט "כל אחד רוצה טובה", כהתנהגות אופיינית לישראלים.

הבית השלישי מתאר תפוזים, שהיו מרכיב חשוב בייצוא החקלאי של מדינת ישראל והיו ידועים באיכותם, הירקון ו"הכנרת מול הגולן", אשר נכבשה על ידי ישראל במהלך ששת ימי המלחמה. כמו כן מוזכר בבית זה ט"ו בשבט, שהוא ראש השנה לאילנות ויום חגם של האילנות.

הבית הרביעי מתאר תופעות התנהגות שמקובל לאפיין בהן ישראלים, חיוביות ברובן. הבית החמישי בשיר מזכיר יחידות צבאיות: חטיבת הצנחנים, את טייסי חיל האוויר ואת חיל הים, שעל שורותיו נמנית הלהקה הצבאית ששרה את השיר. הביטוי "לא ינום ולא יישן" מקורו בספר תהילים, והוא מתכתב עם הפסוק "הנה לא ינום ולא יישן שומר ישראל". בית זה נכתב על פי דרישתם של דני ליטאי ויאיר רוזנבלום, ששימשו כבמאי התוכנית ומנהלה המוזיקלי, והתנו את הכללת השיר בתוכנית בכך שתהיה בו קריאה לצעירים להתנדב לחיל הים. מנור הוסיף את הבית למורת רוחו, ובספר שיריו "אין לי ארץ אחרת" הביא את מילות השיר ללא בית זה.

## קישורים חיצוניים

* 

## הערות שוליים

קטגוריה:שירי להקת חיל הים
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי נורית הירש
קטגוריה:שירי יום העצמאות
קטגוריה:שירים על ישראל
SWM X7

**SWM X7** הוא קרוסאובר קומפקטי בעל מספר מאפייני SUV , מתוצרת יצרנית הרכב הסינית **SWM**  (שם רשמי: **Speedy Working Motors**, שם בסינית: **(斯威汽车**) אשר מיוצר משנת 2016 ועד היום.

## SWM X7

* בזמן פיתוח הדגם, הדגם היה קרוי "SWM X5" (בסינית: "华晨鑫源斯威X5").
* 5 דלתות.
* 7 נוסעים בתצורת ישיבה 2+3+2.
* מנוע קדמי.
* מנועי בנזין.
* סוג הנעה: הנעה קדמית.
* 4 דרגות גימור.
* קיבולת מכל דלק - 54 ליטר.
* נפח תא מטען - 660 ליטר (בקיפול טור שלישי של 2 המושבים האחוריים), 1,920 ליטר (בקיפול 2 טורים של 5 המושבים האחוריים).
* מחיר היחידה נע בין 85,900 - 118,900 רנמינבי (שנת 2016, בסין).

## תמונות

קובץ:SWM X7 003.jpg | דגם  "SWM X7" 
קובץ:SWM X7 China 2017-03-22.jpg | דגם  "SWM X7" 
קובץ:SWM X7 China rear.jpg | דגם  "SWM X7"  


## ראו גם
* SWM G01

## קישורים חיצוניים

* 
* 
* 

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2016
קטגוריה:כלי רכב המיוצרים בסין
דוב מאולף

שמאל|ממוזער|250px|דב מאולף ומלוויו ב-1900
**דב מאולף** או **דב מרקד** הוא דב, שנלכד או גודל, ועבר אילוף, כדי לבצע תנועות דמויות ריקוד על מנת לבדר בני אדם. 

הצגות של דובים מרקדים התרחשו באירופה ובאסיה מימי הביניים ועד המאה ה-19, אך יש מדינות שבהן התופעה קיימת גם במאה ה-21, כמו ספרד בה נחזתה התופעה באוקטובר 2007. לאורך ההיסטוריה עסקו באילוף דובים קבוצות ושבטים שונים, וביניהם רומאני וסינטי. שבט הרומאני אורסרי עסק בתחום ברומניה, אוקראינה וסביבותיהן, שבט הרומאני "מֶדְבֶדַרָה" עסק בכך בסלובקיה, ובבלקן מאלפי הדובים הרומאניים נקראים "מֶצְ'קַרָה". קבוצות אלה לא דוברות תמיד את אותם דיאלקטים רומאניים ולא בהכרח מכירות זו בזו כזהות.       

הדרך לאלץ את הדובים לרקד בוצעה באמצעות הובלתם בכלוב עם רצפת פח כפולה, במרווח הוכנסו גחלים, והגברת האש חיממה את רצפת הפח, ואילצה את הדוב להרים את כפותיו מהפח הלוהט.

## שחרור דובי הודו
הדובים המרקדים הם מסורת עתיקה בהודו. מיעוט הודי הנושא את השם "קאלאנדאר" התפרנס מאות בשנים מהפעלת דובים מרקדים. הם נהגו לנקב את סחוס אפם של הדובים ולהעביר דרכו חבל - משיכה בחבל גרמה כאב לדוב ואילצה אותו לבצע את מה שהמאלף רצה.

פעולה משולבת של שלטונות הודו וארגון פילנתרופי של מאמצי דובים מאוסטרליה הביאה בסופו של דבר לפדיון מאות דובים ושחרורם, תוך פיצוי הבעלים.

פעולות דומות, בקנה מידה קטן יותר, בוצעו גם בארצות נוספות.

## קישורים חיצוניים

* The End of the Dancing Bears 

## הערות שוליים

קטגוריה:זכויות בעלי חיים
קטגוריה:דוביים בתרבות
קטגוריה:אילוף
קטגוריה:קרקס
ראובן בן-יוסף

**ראובן בן-יוסף** (באנגלית: **Reuven Ben-Yosef**; 31 במאי 1937 – 9 במרץ 2001) היה משורר ישראלי.

## ביוגרפיה
בן-יוסף נולד בניו יורק שבארצות הברית בשם רוברט אליוט רייס, ליוסף רייס (Joseph Reiss) וססיליה רייס (Cecilia Reiss).

בן-יוסף גדל במנהטן; התחנך בבית הספר התיכון למוזיקה ואמנות (The High School of Music & Art) למד ג'אז והיה למוזיקאי ג'אז מקצועי.

בן-יוסף למד במכללת אוברלין במדינת אוהיו. לאחר מכן התגייס לצבא האמריקני ושירת בהיילברון שבגרמניה.

בשנים 1957–1959 פרסם שירה במגזינים ספרותיים אמריקנים וב"ניו יורק טיימס". הוא פרסם את ספר השירה הראשון שלו (היחיד שכתב באנגלית), "הזרע האינסופי" (The Endless Seed).

ואחר מכן עלה לישראל. אביו, שהתנגד לעלייתו לישראל התנכר לו, ובן-יוסף חי בעוני רב.

בתחילת 1973 פרסם את הרומן הראשון שלו "הדרך חזרה".

במלחמת יום הכיפורים לחם בדרום רמת הגולן.

בקיץ 1976 עבר לגור בירושלים, ועסק בתרגום והוראת כתיבה יצירתית לתלמידי תיכון. בין השאר תרגם לעברית את הספר "מעשה במעשה" מאת אלן אלכסנדר מילן.

ב-1996 הוא הקים בית הוצאה לאור קטן בשם "ספרי בצרון".

הוא נפטר מסרטן הריאות ב-9 במרץ 2001.

בן-יוסף כתב 19 ספרי שירה עברית, שני רומנים, שני ספרי מסות. לאחר מותו פרסמה אשתו ספר "לזכרו של ראובן בן יוסף", ובו מאמרים של עמיתיו (2002).

## ספריו
### ספרי שירה
* שחפים ממתינים (1965)
*יממה של אהבה (1967).
* מן הקו : שירים - שירים שנכתבו בעת שירותו במלחמת לבנון הראשונה (1982).
* טעם הארץ : שירים (1984).
* על הצוק : שירים (1988).
* שירים בעולם רותת (1989).
* להוציא עצמי מן הסבל (1993).
* שבענו ונותרנו : שירים (1996).
* אל ארץ התודעה : שירים.

### סיפורת
* יומן כתיבה (1998).

### מסות
* על תרבותנו המתגבשת : מסות (1996).

## לקריאה נוספת
• Michael Weingrad, **[https://books.google.co.il/books?id=QoL3CgAAQBAJ&pg=PA4&redir_esc=y#v=onepage&q&f=false Letters to America: Selected Poems of Reuven Ben-Yosef]**, PP 16-17 

## קישורים חיצוניים
* בלפור חקק, על הספר "ראובן בן יוסף / שירים בעולם רותת"
* **[[עודד מזרחי]], בינת השיר**: חלק א. התבוננות בשירה עברית חדשה על פי מקורות היהדות (רחובות : שירת התשובה, תש"ס)
* ראובן בן-יוסף, ב"לקסיקון הספרות העברית החדשה"
* 
* ספריו באתר הספרייה הלאומית

## הערות שוליים

קטגוריה:משוררים ישראלים
קטגוריה:ישראלים ילידי ארצות הברית
קטגוריה:דפים עם תרגומים שלא נסקרו
קטגוריה:אמריקאים ישראלים
קטגוריה:ישראלים שנולדו ב-1937
קטגוריה:אמריקאים שנולדו ב-1937
קטגוריה:ישראלים שנפטרו ב-2001
קטגוריה:אמריקאים שנפטרו ב-2001
קטגוריה:אמריקאים שנפטרו מסרטן הריאה
קטגוריה:ישראלים שנפטרו מסרטן הריאה
קטגוריה:יהודים הקבורים בהר המנוחות
רצועות בולינגר

**רצועות בולינגר** (באנגלית: **Bollinger Bands**) הידועה גם כ"קווי אלפא-בטא", הן אינדיקטור המשמש לניתוח טכני בשוק ההון, בתחום הניתוח הגרפי. זהו פיתוח של ג'ון בולינגר, אנליסט בחברה CNBC – Financial News Network.

רצועות בולינגר מורכבות משלוש רצועות. הרצועה האמצעית מהווה את הממוצע בין הרצועה העליונה לבין הרצועה התחתונה. הרצועה העליונה מהווה שתי סטיות תקן מעל לממוצע, ואילו הרצועה התחתונה מציינת שתי סטיות תקן מתחת לממוצע.

## הרציונל
ההנחה הבסיסית של רצועות בולינגר היא שהמחירים של המניות או של המדדים נוטים להישאר בין הרצועה הגבוהה והרצועה הנמוכה. והמרחק בין הרצועות מהווה פונקציה של תנודתיות המחירים.

## מאפייני רצועות בולינגר
*כאשר הרצועות מתקרבות יופיעו שינויים חדים בשערי המנייה או המדד.
*יציאה מהרצועה תרמוז על המשך מגמת העלייה או הירידה, לעיתים הרצועות נפרצות.
*אין הכרח שהשערים יגיעו לגבול הרצועה העליונה או התחתונה.

## שימושים
הסוחרים בשוק ההון נעזרים ברצועות בולינגר כאזורי תמיכה והתנגדות, כלומר נגיעה ברצועה התחתונה יכולה לאותת על אזורי קנייה בהסתמכות על כלים טכניים נוספים ומנגד הגעה לרצועה העליונה בליווי כלים טכניים נוספים כמו נרות היפוך יכולה לאותת על שינוי מגמה מעלייה לירידה לכן, הנוסחה משמשת ככלי עזר, על מנת לזהות את התנודתיות בשוק לצורך בחירת אסטרטגיות מסחר. ישנם סוחרים אשר משתמשים ברצועות בולינגר בשילוב מתנדים אחרים כדי לנסות ולהבין נקודות כניסה\יציאה אפשריות.

## קישורים חיצוניים

* 
## הערות שוליים

קטגוריה:ניתוח טכני
סיטרואן BX

**סיטרואן BX** (בצרפתית: **Citroën BX**) היא מכונית משפחתית מתוצרת יצרנית הרכב הצרפתית **[[סיטרואן]]** אשר יוצרה בין השנים 1982–1994 בצרפת ובספרד.

## נתונים
* יוצרו 2,315,739 יחידות.
* 5 דלתות.
* 4-5 נוסעים (בדגמי סטיישן 5-7 נוסעים).
* מנוע קדמי.
* סוגי הנעות: הנעה קדמית 4x2, הנעה כפולה 4x4.

## תצורות
* 5 דלתות האצ'בק.
* 5 דלתות - סטיישן.
* 3 דלתות - מסחרית (יוצרו כ-2,000 יחידות).

### דגמים
* "BX 11".
* "BX 14".
* "BX 15".
* "BX 16".
* "BX 19".
* "BX Sport".
* "BX 4TC".
* "BX 17 D".
* "BX 17 D Turbo".
* "BX 19 D".

### סדרות
* "Sport".
* "GT".
* "4TC".
* "GTi".
* "16V".
* " TRS 16".
* "19 TRS".
* "TZD".
* "TZ".

## בישראל
שיווקה של סיטרואן bx החל בישראל החל משנת 1985. והיא נתנה תמורה רבה בהשוואה למחירה (פורד אסקורט עלתה 3% יותר, וגולף 9% יותר) היא הייתה מאוד מרווחת עם בסיס גלגלים של 266 ס"מ, כללה תיבת הילוכים בעלת 4 הילוכים אוטומטית מתוצרת zf הגרמנית שהייתה נדירה בישראל ברכבים עממים. היו לה נתוני התאוצה של כ-13 שניות מ-0 ל-100 בדגם האוטומטי וצריכת דלק של כ-10 קילומטרים לליטר, האבזור בה כלל מזגן מקורי, חלונות חשמליים, נעילה מרכזית, לוח שעונים שכלל גם מד סל"ד ומד חום מנוע, מראה ימנית, ריפודי קטיפה ואופציה לגלגלי סגסוגת קלה, הגה כוח, וגג נפתח חשמלי. המתלים שלה העניקו לרכב נוחות נסיעה גבוהה, והייתה אפשרות לעלות את שלדת הרכב מה שאפשר לרדת איתה לשטח. שהובילו אותה להיות בראש טבלת המכירות בשנים 1987 ו-1988.

אך מהר מאוד החלו לצוץ ברכב בעיות אמינות קשות, בתיבה האוטומטית, במתלים ובחלקים שהתפרקו מהרכב בגלל שלא עמדו בחום של ישראל. בשנותיו המאוחרות של הדגם בעקבות בעיות האמינות הקשות החלה קריסה במכירות הרכב, ויחסית לכמות הרכבים שנמכרה, נוכחותם על הכבישים ירדה משמעותית עד שלאחר שנים ספורות בשנות התשעים ירדה משמעותית נוכחותם בישראל.

## תמונות

קובץ:1992 Citroen BX17 TZD Diesel Turbo (16100322670).jpg | "סיטרואן BX" דגם "TZD Diesel Turbo", שנת 1992 
קובץ:BX 19 GTi Cockpit.JPG | "סיטרואן BX" דגם "GTi" - מבט לתא הנהג 
קובץ:BX-PRIMERA-SERIE.jpg | "סיטרואן BX" 
קובץ:1992 Citroen BX16 TZi (34725051201).jpg | "סיטרואן BX" דגם "TZi", שנת 1992 
קובץ:Citroen BX (32923111358).jpg | "סיטרואן BX" 
קובץ:1991 Citroën BX GTI 16V (15403777019).jpg | "סיטרואן BX" דגם "GTi", שנת 1991 
קובץ:Citroen BX 19 Digit 1985 Montlhery Juin 2012.jpg | "סיטרואן BX", שנת 1985
קובץ:Dashboard BX.jpg | "סיטרואן BX" -מבט ללוח מחוונים 
קובץ:Citroen BX 14 RE (10066146926).jpg | "סיטרואן BX" דגם "RE"
קובץ:Citroen BX TZD Turbo Break (41892336962).jpg | "סיטרואן BX" דגם "TZD Turbo" - סטיישן 
קובץ:1994 Citroen BX 19 TXD estate (15139102985).jpg | "סיטרואן BX" דגם "TXD", שנת 1994 - סטיישן 
קובץ:Citroën BX Break (8559861489).jpg  | "סיטרואן BX" - סטיישן 
קובץ: 1991 Citroën BX Van (1).jpg | "סיטרואן BX", שנת 1991 - סטיישן סדרה מיוחדת, 5 דלתות 
קובץ: 1991 Citroën BX Van (2).jpg | "סיטרואן BX", שנת 1991 - סטיישן, סדרה מיוחדת, 5 דלתות 


## ראו גם
* סיטרואן

## קישורים חיצוניים
ששי כהן, סיטרואן bx, מתוך אתר wheel
* 
* 

## הערות שוליים

קטגוריה:דגמי מכוניות שהושקו ב-1982
קטגוריה:מכוניות משפחתיות
קטגוריה:מכוניות סטיישן
קטגוריה:מכוניות מסחריות
BX
קטגוריה:מכוניות צרפתיות
קטגוריה:כלי רכב המיוצרים בספרד
ג'וש דובווי

**ג'וש דובווי** (באנגלית: **Josh Dubovie**; נולד ב-27 בינואר 1990) הוא זמר אנגלי.

## ביוגרפיה
דובווי נולד בליינדון, בבית ספרו הופיע בהפקת בית הספר של המחזמר "עלובי החיים".

ב-2010 ייצג את הממלכה המאוחדת באירוויזיון 2010, עם השיר "That Sounds Good to Me" , לאחר שזכה בקדם האירוויזיון הבריטי . באירוויזיון עצמו, סיים דובווי במקום האחרון בגמר (אליו העפילה הממלכה המאוחדת באופן אוטומטי) כשקיבל 10 נקודות בלבד.

ב-2010 הופיע בהצגה "אלאדין" בתיאטרון. ב-2011 השתתף במופע של מועדון מעריצי האירוויזיון במינכן, בשנה זו גם יצא אלבומו הראשון.

באפריל 2012 השתתף דובווי במופע איחוד של נציגי הממלכה המאוחדת לאירוויזיון שנערך בגייטסהד.

ב-2013 הוציא דובווי שיר נוסף בשם "Game Over" תחת שם הבמה שלו באותה העת, ג'וש ג'יימס.

החל משנת 2015 דובווי מתגורר בעיר אוטווה שבקנדה והוא מאמן דפוסי חשיבה.

## קישורים חיצוניים

* ג'וש דובווי, באתר BBC

קטגוריה:זמרים בריטים
קטגוריה:משתתפי אירוויזיון 2010
קטגוריה:נציגי הממלכה המאוחדת באירוויזיון
קטגוריה:אנגלים שנולדו ב-1990
אטלס (ירח)

**אטלס** (באנגלית: **Atlas**) הוא אחד מ-82 הירחים של שבתאי, שהתגלה בתחילת אוקטובר 1980 מתצלומי הגשושית וויאג'ר 1.

## מקור השם
הירח נקרא על שם הטיטאן אטלס מהמיתולוגיה היוונית, שמחזיק את כדור הארץ על כתפיו, מכיוון שאטלס הירח נראה כאילו הוא מחזיק את טבעותיו של שבתאי עליו.

## מאפיינים
אטלס הוא הלוויין הקרוב ביותר לקצה החיצוני של טבעת A (הטבעת החיצונית ביותר של שבתאי) ונחשב זמן רב ל-"לוויין רועה" של הטבעת. עם זאת, עכשיו ידוע שהקצה החיצוני של הטבעת נשמרת במקום על ידי 6/7 תהודה אורבאלית עם ירח גדול אך רחוק יותר.

ביוני 2005 צולמו תמונות על ידי הגשושית קאסיני-הויגנס שחשפו את אטלס כבעל מרכז כדור גס המוקף ברכס קו משווני גדול וחלק. ההסבר הסביר ביותר עבור המבנה המיוחד הזה הוא שחומר הטבעת נסחף על ידי הירח (בעזרת כוח המשיכה שלו), מצטבר על פניו עם העדפה חזקה של קו המשווה בשל רזון הטבעת. למעשה, גודלו של הרכס המשוותי דומה לאונה הצפויה של הירח. משמעות הדבר היא כי עבור כל חלקיקים נוספים המשפיעים על קו המשווה הכוח הצנטריפוגלי כמעט יגבר על כוח הכבידה החלש של אטלס והם כנראה יאבדו.

מסלולו של אטלס מושפע באופן משמעותי על ידי הירח פרומתאוס ובמידה פחותה על ידי הירח פנדורה, מה שמוביל לטיולים בקו האורך של עד 600 ק"מ (0.25 מעלות) ממסלול קפלריאן עם תקופה של כשלוש שנים. מכיוון שמסלולי פרומתאוס ופנדורה אין צפויים, יש חשד כי מסלולו אטלס עשוי להיות אינו צפוי גם הוא.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:ירחי שבתאי
פנדר רודס

250px|ממוזער|שמאל|פנדר רודס, דגם II  (73 קלידים)
**פנדר רודס** (באנגלית: **Fender Rhodes** או **Rhodes piano**) הוא פסנתר חשמלי שהיה נפוץ במוזיקה של שנות ה-70 של המאה ה-20. הפסנתר הומצא על ידי הרולד רודס (Harold Rhodes ). רודס המציא את הפסנתר עבור חיילים אמריקאים פצועים במהלך מלחמת העולם השנייה, אותם ביקש ללמד נגינה כחלק ממהלך השיקום. כעשור לאחר המלחמה החלה חברת פנדר לייצר גרסת בס של הפסנתר. ב-1965 החלה החברה לייצר גרסת פסנתר מלאה עם 7 אוקטבות ורבע (88 קלידים). הפסנתר הפך לנפוץ בהרכבי מוזיקת פופ, ג'אז ומוזיקת נשמה. השימוש בפסנתר פחת עם כניסת הסינתיסייזר הקל בשנות השמונים, עד שייצורו הופסק.

ב-2005 קנה ג'וזף ברנדסטטר (בעל חנות לכלי נגינה מלוס אנג'לס) את הזכויות על המותג ״רודס״ מחברת רולנד, ומ-2009 שב לייצר ולמכור פסנתרי רודס חדשים.

## מאפיינים
הפסנתר תוכנן כך שידמה ככל הניתן נגינה בפסנתר אקוסטי, לפיכך מנגנון הפסנתר מבוסס על קלידים, כל קליד נוקש באמצעות פטיש על קולן, המוגבר באמצעות פיקאפ אלקטרו-מגנטי ומושמע באמצעות מגבר (בדומה לגיטרה חשמלית). לכלי יוצרו מספר גרסאות בהן גרסה נישאת קטנה, בת 73 קלידים, הניתנת לנשיאה במזוודה ייעודית הכוללת מגבר ורמקולים וגרסת במה (stage) עם חיבורים למגבר חיצוני. גרסאות נוספות כוללות אפקטים במוצא הצליל כגון טרמולו, פדל השהיית צליל (sustain pedal) ותאימות למגוון ציוד ההגברה והאפקטים של פנדר. עניינו של רודס היה בהוראה ולפיכך תכנן כיתת לימוד מבוססת פסנתרי רודס (Rhodes Student), המחוברים באופן פרטני לעמדת הוראה, באמצעותה יכול המורה להאזין לכל תלמיד באופן פרטני ולעמוד על התקדמותו.

כלי דומה היה ה-Wurlitzer, שהיה בעל צליל מתכתי יותר.

## שימושים נודעים
[250px|ממוזער|שמאל|[ריי מנזרק מנגן בפנדר רודס בס בידו השמאלית]]
ריי מנזרק, קלידן ה-Doors, נהג להשתמש בגרסת הבס של הפסנתר בהקלטות ובהופעות, כאשר ניגן בשמאל על הפנדר רודס ובימין על אורגן חשמלי. בגרסת האולפן *Riders on the Storm* עשה שימוש בגרסה מלאה של הפסנתר. לדבריו, הלהקה חבה את עצם קיומה לפסנתר רודס.

לקראת סוף שנות השישים, עם התפתחות הפיוז'ן, הפך הכלי לפופולרי בג'אז. בין היתר ניגנו בו הרבי הנקוק, צ'יק קוריאה, ביל אוונס וג'ו זאווינול. הכלי זכה לפופולריות והוקרה בעקבות אלבומו פורץ הדרך של מיילס דייוויס Bitches Brew, בו נעשה שימוש בשני פסנתרים במקביל.

ב-1969 ניגן בילי פרסטון בפנדר רודס במסגרת ההופעה האחרונה של הביטלס על גג אולפני אפל רקורדס (הוא מופיע בנגינה בכלי בגרסת האולפן של השיר *Get Back)*. סטיבי וונדר הרבה להשתמש בפנדר רודס בשנות השבעים, וריי צ'ארלס הופיע כשהוא מנגן על הכלי בסרט האחים בלוז. היה זה גם אחד הכלים המועדפים על קלידן להקת סטילי דן, דונלד פייגן, גם בקריירת הסולו שלו ובהופעותיו.

בישראל נודעו כנגנים בכלי יוני רכטר, אריאל זילבר, עוזי נבון ואלונה טוראל.

## קישורים חיצוניים

* יובל נוב, עוד חוזר הניגון: חייו, מותו ותחייתו של ה"פנדר רודס" – הפסנתר החשמלי החשוב בהיסטוריה, האייל הקורא, 21 באוקטובר 2010
* Inventor of Fender Rhodes Piano Dies, MTV, 1 באפריל 2001
* אתר המותג
* On the Rhodes Again - אתר מעריצים
* ההיסטוריה של פסנתר רודס

## הערות שוליים

קטגוריה:כלי מקלדת
קטגוריה:פסנתר
רודס
ה'תת"ט

## אירועים צפויים
* ט"ו באלול - סיום המחזור ה-17 של לימוד הדף היומי

## לוח שנה

### מאפייני לוח השנה
מוניקה 560

**מוניקה 560** (בצרפתית: **Monica 560**) היא מכונית סלון בסגנון עיצוב גראן טוריסמו (קרוי גם: "Grand Tourer") מתוצרת יצרנית הרכב הצרפתית **Compagnie française de produits métallurgiques** (קיצור: "CFPM") אשר יוצרה בין השנים 1973–1975.

## מוניקה 560

* מטה ומפעל היצרן מוקם בעיירה "Balbigny"  במחוז לואר באזור המרכז מזרחי של צרפת.
* יוצרו כ-40 יחידות.
* 4 דלתות - סדאן.
* 5 נוסעים.
* מנוע קדמי - אורכי, 5.6 ליטר.
* מנוע מתוצרת קרייזלר.
* סוג הנעה: הנעה אחורית.
* בשנת 1975 יוצרו 22 יחידות מדגם "מוניקה 560".

## תמונות

קובץ:Monica 1973 seitlich.JPG | "מוניקה 560", שנת 1973
קובץ:Monica 1973 hinten schräg.JPG | "מוניקה 560", שנת 1973
קובץ:Monica 1973 Heck.JPG | "מוניקה 560", שנת 1973
קובץ:Pont des Arts @ Paris (26566354386).jpg | "מוניקה 560"
קובץ:Monica 1973 Interieur.JPG | "מוניקה 560", שנת 1973 - מבט לתא הנהג ו-לוח מחוונים


## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1973
קטגוריה:מכוניות סלון
קטגוריה:מכוניות גראן טוריסמו
קטגוריה:מכוניות צרפתיות
בובו (קבוצה אתנית)

ממוזער|אישה חובשת כיסוי ראש מסורתי
**בובו** הם קבוצה אתנית המתגוררת בעיקר במדינת בורקינה פאסו שבמערב יבשת אפריקה, וחלקם בצפון מאלי. בובו הוא גם שם מקוצר של העיר השנייה בגודלה בבורקינה פאסו, בובו-דיאולסו (עיר בה הם מהווים את רוב האוכלוסייה), הקבוצה המתגוררת באזור בובו-דיאולסו נקראת גם בובו-פינג (Bobo-Fing), שמשמעו "בובו שחור". אנשים אלה קוראים לעצמם בובו ומדברים את שפת בובו , מקבוצת שפות מאנדה.

אנשי במברה  קוראים לקבוצה אתנית אחרת "בובו", בובו-אולה / וולה, או הבווה . בעוד הבואה מדברים את שפות הבווה  מקבוצת שפות גור ,קבוצה זו ידועה גם בשם "הבובו האמיתי" (בשפתם "בובו מאדרה" או "בובו פינג").

הבובו אינם קבוצה אתנית הומוגנית, אלא אוסף של כמה עמים שהתכנסו סביב מספר שבטים. שפתם ותרבותם קשורות קשר הדוק יותר לשכניהם המנדטים מצפון וממערב, לבאמאנה (כמו גם למיניאנקה, הידועה גם בשם " מאמארה סנופו", ואנשי גור) מאשר לשכניהם הוולטאיים של גורונסי ומוסי, אבל הם צריכים להיחשב כתוספת דרומית של אנשי מאנדה שחיים כיום בבורקינה פאסו, במקום בקבוצת פולשים מאנדית שחדרה באחרונה לאזור.
## דת
בדת הבובו האל הבורא נקרא "וורו", והוא אינו יכול להיות מתואר ולא מיוצג על ידי פסלים. הקוסמוגוניה של הבובו מתארת את בריאת העולם על ידי "וורו" ואת הציווי של יצירתה. הוא אחראי על יצירת כל הדברים בעולם לתוך זוגות מנוגדים: אדם / רוחות, זכר / נקבה, כפר / בוש, תרבות / טבע וכן הלאה. המאזנים בין הכוחות כפי שהם נוצרו על ידי וורו הם מסוכנים, וקל לגברים לזרוק את הכוחות מתוך איזון. חקלאות, למשל, יכולה לאזן את שיווי המשקל האינסופי בין תרבות / טבע לכפר / שיח כאשר הגידולים נאספים בסבך ומובאים לכפר. עבור אנשים בובו יש שתי תקופות חשובות. הזמן של וורו, כאשר היקום נוצר ואת הזמן ההיסטורי, כאשר וורו נתן לעולם את בנו "דוו".
## כלכלה
החקלאות בקרב בובו הוא בעל חשיבות עליונה. פעילות חקלאית היא לא רק דרך לספק מזון, אלא היא מרכיב חיוני של הקיום היומיומי שלהם. גידולי המזון העיקריים הם דורה אדומה, דוחן פנינה, בטטות ותירס. הבובו גם מגדלים כותנה, שנמכרת למפעלי טקסטיל בעיר קודוגו (Koudougou ). השלטון הקולוניאלי שהקים את מפעלי טקסטיל, גרם להתפרקותן של מערכות העבודה השיתופיות המקומיות, שקישרו בין אנשי הבובו.

## בובו - כיסוי ראש
אביזר כיסוי הראש שאותו נוהגים בני הקבוצה לחבוש (גברים ונשים כאחד). הפך את המילה "בובו" לשם כללי לכיסוי ראש שנוהגים לחבוש רבים מתושבי מערב אפריקה.

## קישורים חיצוניים

* האמנות של אנשי הבובו (באנגלית)
## הערות שוליים

קטגוריה:קבוצות אתניות
קטגוריה:בורקינה פאסו: קבוצות אתניות
עבד אל-קאדר בן סאלח

**עבד אל-קאדר בן סאלח** (בערבית: **عبد القـادر بن صالح**; בתעתיק מדויק: **עבד אלקאדר בן צאלח**, 24 בנובמבר 1941 – 22 בספטמבר 2021) היה פוליטיקאי אלג'יראי שכיהן כנשיא אלג'יריה הזמני, שהחל לכהן בתפקידו באפריל 2019 וזאת לאחר שהנשיא הקודם עבד אל-עזיז בותפליקה התפטר מתפקידו בעקבות מחאות נרחבות במדינה. הוחלף על ידי עבד אל-מג'יד תבון שנבחר בבחירות, עם 58% מהקולות.

## ביוגרפיה
עבד אל-קאדר בן סאלח נולד בפלאוסן, הסמוכה לתלמסאן (אז בשליטת אלג'יריה הצרפתית). ישנן שמועות, שאותן הכחיש בן סאלח, שטוענות שהוא נולד במרוקו והפך לאזרח אלג'יראי רק לאחר מלחמת העצמאות האלג'יראית. לאחר שעבד בביירות במרכז האלג'יראי למידע ולתרבות מ-1970 עד 1974, חזר לאלג'יריה בתור עיתונאי בעיתון המדינה א-שעאב למשך שלוש שנים. בשנת 1977 נבחר בן סאלח לייצג את מחוז תלמסאן. בשנת 1989 מונה בן סאלח לשגריר האלג'יראי בערב הסעודית ונשאר בתפקיד זה עד 1993.

בהיותו שייך למרכז מפלגת האספה הלאומית הדמוקרטית, כיהן כנשיא המפלגה בין השנים 1994 עד 1997 וכנשיא אספת העם הלאומית בין השנים 1997 לבין 2002.

מאז 2002 ועד אפריל 2019, בן סאלח שימש כנשיא אספת האומה, הבית העליון של הפרלמנט. במהלך כהונה זו, הוא החליף את הנשיא עבד אל-עזיז בותפליקה בכמה חובות נשיאותיות כמו אירוח מנהיגים זרים באלג'יריה, במהלך החלק האחרון של בותפליקה כנשיא בכהונה האחרונה. בן סאלח תמך בבותפליקה, ותמך בו בריצתו לכהונתו החמישית, למרות ההפגנות שהתקיימו כנגד בותפליקה ברחבי המדינה, שגרמו בסופו של דבר להתפטרותו של הנשיא.

לפי הסעיף ה-102 של החוקה האלג'יראית, בן סאלח הפך לנשיא אלג'יריה ב-9 באפריל 2019, שבוע לאחר התפטרותו של בותפליקה. הוא החזיק בתפקידו כתשעים יום, עד שנערכו בחירות לנשיאות אלג'יריה, שבהן לא יכול היה להתמודד. הוחלף על ידי עבד אל-מג'יד תבון.

נפטר ב-22 בספטמבר 2021.

## קישורים חיצוניים

קטגוריה:בוגרי אוניברסיטת דמשק
קטגוריה:פוליטיקאים אלג'יראים
קטגוריה:נשיאי אלג'יריה
קטגוריה:ילידי 1941
קטגוריה:נפטרים ב-2021
קוואזר אפוף אבק

ממוזער|קוואזר אפוף אבק, כפי שנראה באמצעות טלסקופ החלל WISE

**קוואזר אפוף אבק** הוא גלקסיה צעירה בעלת גרעין שקורן באופן יוצא דופן ושאינו ניתן לצפייה באופן ישיר אלא רק על ידי קרינת החום העצומה שפולט ענן האבק המקיף אותו בתחום התת-אדום. קוואזרים אפופי אבק בהירים, במונחי עוצמת הארה כוללת, פי 1,000 משביל החלב, וזוהרים פי 300 טריליון מהשמש.

בגלקסיה מסוג זה יש אבק רב וסמיך כל כך אשר מסתיר את האור הנראה של כוכביהן ומקשה על זיהויין. אסטרונומים חושבים שזהו למעשה שלב מוקדם בהתפתחות גלקסיות נדירות, אשר בהן קיים חור שחור על-מסיבי גדול יותר לעומת החורים השחורים שקיימים ברוב הגלקסיות, ושכיחותן היא 1 ל-3,000 גלקסיות. כח המשיכה החזק של החור השחור צפוי בסופו של דבר לנקות את הגלקסיה מהאבק הרב כך שהאור הנראה יוכל לחלוף דרכה וניתן יהי לצפות בה ישירות כמו בגלקסיות רגילות.

הגלקסיה הראשונה מסוג זה התגלתה באמצעות טלסקופ החלל WISE של נאס"א בשנת 2010. הטלסקופ סורק את השמים בתחומי התת-אדום המתאימים לחום, וכך מאתר את הגרעין החם של הגלקסיה דרך עננת האבק המסתירה את האור הנראה.

## קישורים חיצוניים

קטגוריה:קוואזרים
Deletionpedia

**Deletionpedia** הוא אתר ויקי המכיל ערכים שנמחקו מהוויקיפדיה האנגלית. כל ערך באתר כולל מידע נוסף על המחיקה מוויקיפדיה, כגון האם הערך נמחק במחיקה מהירה, קישור לדיון המחיקה ושמו של העורך שמחק את הערך. האתר פעל תחילה בין פברואר עד ספטמבר 2008 והחל מדצמבר 2013, פועל האתר מחדש תחת בעלים חדש.

האתר משתמש במדיה-ויקי. האתר אוסף באופן אוטומטי ערכים שנמחקו מוויקיפדיה.

בנוסף לקטגוריות שנוצרו במקור עבור הערך בוויקיפדיה, לאתר Deletionpedia יש קטגוריות משלו לערכים, שניתנים בהתבסס על קריטריוני המחיקה. הדפים מאורגנים לפי החודש שבו הם נמחקו, על פי מספר העורכים שתרמו לערך, ועל פי משך הזמן שבו הערך היה קיים בוויקיפדיה.

Deletionpedia לא מציג דפים שנמחקו בשל הפרת זכויות יוצרים, דפים עם הוצאות דיבה חמורות, דפים שהיסטורית הגרסאות הקודמות שלהם עדיין זמינה במיזמי האחות של ויקיפדיה ודפים שנוצרו על מנת לפגוע באחרים.

ערכים שנשמרים ב-Deletionpedia נמחקו מוויקיפדיה מסיבות שונות.

## המהדורה המקורית
במהדורה המקורית של Dletionpedia אוחסנו כ־63,000 ערכים אשר נמחקו מוויקיפדיה האנגלית בין פברואר לספטמבר 2008. קרוב ל-2,000 ערכים מתוכם היו במקור בוויקיפדיה האנגלית מעל 1,000 ימים לפני שהוחלט למחוק אותם.

התוכן של המהדורה המקורית של Dletionpedia עדיין זמין באינטרנט. בשנת 2011 הועלה עותק של האתר לאתר ארכיון האינטרנט.

### השפעה
לטענת הוול סטריט ג'ורנל האתר נוצר כתגובה להתנגשות בין המחקנים לבין המכלילנים.

האתר נחקר באופן מקיף על ידי אתר הטכנולוגיה Ars Technica .
## המהדורה המחודשת
האתר המחודש החל לפעול בדצמבר 2013. נכון למאי 2019 האתר צבר 72,169 ערכים.

## פרויקטים דומים
ישנם גם אתרים דומים למהדורות של ויקיפדיה בשפות אחרות, למשל PlusPedia בגרמנית, PrePedia בפולנית, ו-Wikisage בהולנדית.

## קישורים חיצוניים

* 

## הערות שוליים

קטגוריה:אתרי אינטרנט שהושקו ב-2008
קטגוריה:אתרי אינטרנט שהושקו ב-2013
קטגוריה:אנציקלופדיית ויקיפדיה
No Lo Trates

"**No Lo Trates**" (בעברית: "**אל תנסה**") הוא סינגל שהוקלט על ידי הראפר פיטבול, ביחד עם זמרת הרגאטון הדומיניקנית נאטי נטשה ודדי יאנקי. השיר יצא לאור ב-26 באפריל 2019, כסינגל המוביל מתוך אלבומו של פיטבול, **, על ידי חברת התקליטים מר. 305 רקורדס.

השיר הגיע למקום ה-19 במצעד השירים הלטיניים.

## רקע וכתיבה
השיר נכתב על ידי פיטבול, נאטי נטשה, דדי יאנקי, ג'ימי ג'וקר, איג'יי ג'וניור ופזמונאים נוספים. תחילה, פרסם יאנקי ביחד עם פיטבול הצצות מתוך השיר ברשתות החברתיות. לבסוף, ב-26 באפריל 2019, פרסמה נטשה בטוויטר שלה את עטיפתו של הסינגל. לאחר יציאתו של השיר, הופץ לו גם וידאו קליפ נלווה.

באפריל 2020, עלתה על הפרק סוגיה בין יאנקי לאשתו, תוך שהשיר "No Lo Trates", היה חלק מהמאורע.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של פיטבול ב-6 במאי 2019, כמה ימים לאחר שיצא כסינגל. לאורכו של הקליפ, ניתן לראות את פיטבול, נטשה ויאנקי כשהם רוקדים ושרים במועדון לילה. ישנן סצנות שצולמו בבר ובהן ניתן לראות את השלושה רוקדים ושרים, כשרקדני ליווי נמצאים מסביבם.

נכון לספטמבר 2021, מונה הצפיות של הקליפ עומד על כ-250 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פיטבול
קטגוריה:שירי נאטי נטשה
קטגוריה:שירי דדי יאנקי
קטגוריה:שירים בספרדית
קטגוריה:שירים שנכתבו על ידי נאטי נטשה
Fetish

"**Fetish**" (בעברית: "**פטיש**") הוא סינגל שהוקלט על ידי הזמרת הזמרת-יוצרת האמריקאית סלינה גומז. השיר יצא לאור ב-13 ביולי 2017, על ידי חברת התקליטים אינטרסקופ רקורדס, כסינגל שלא מתוך אלבום.

השיר הגיע למקום ה-27 במצעד הבילבורד הוט 100, וה-33 במצעד הסינגלים הבריטי.

## רקע וכתיבה
השיר נכתב על ידי סלינה גומז, צ'לו אנגלידס, ג'ינו ברלטה, ברט מקלפלין, ג'ונאס ג'ייברג, ג'ו חג'אדוריאן, אלכס שוורץ וראדריק דייוויס והופק על ידי ג'ייברז והפיוצ'ריסטיקס. השיר הוא שיר בסגנון האינדי-פופ, המשלב בתוכו גם את סגנון הרית'ם אנד בלוז.

בנוסף לכך, עלה השיר לרשת הזרמת המדיה ספוטיפיי, בסמוך לצאתו.

## וידאו קליפ
האודיו הרשמי של השיר הועלה לערוץ היוטיוב של סלינה גומז ב-12 ביולי 2017 וצבר למעלה מ-100 מיליון צפיות. הקליפ הרשמי של השיר הועלה לערוצה ארבעה עשר ימים לאחר מכן. בתחילת הקליפ ניתן לראותה כשהיא עומדת על כביש ומביטה אל השמש.

נכון למאי 2019, מונה הצפיות של הקליפ עומד על כ-165 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה גומז
קטגוריה:שירי גוצ'י מיין
קטגוריה:שירים באנגלית
קטגוריה:שירים שנכתבו על ידי יונאס יברג
קטגוריה:שירים שנכתבו על ידי לילנד
קטגוריה:שירים שנכתבו על ידי סלינה גומז
קטגוריה:שירים שהופקו על ידי הפיוצ'ריסטיקס
קטגוריה:שירים על מיניות
קטגוריה:שירי לפידים
קטגוריה:בלדות פופ
קטגוריה:בלדות R&B עכשוויות
קטגוריה:שירי R&B עכשוויים אמריקאיים
קטגוריה:סינגלים בהוצאת אינטרסקופ רקורדס
Another Cinderella Story

***Another Cinderella Story*** (בעברית: "**עוד סיפור סינדרלה**") הוא המיני-אלבום הראשון של הזמרת-יוצרת האמריקאית סלינה גומז. המיני-אלבום יצא לאור ב-16 ביוני 2009, על ידי חברת התקליטים Razor & Tie.

כמו כן, יצא המיני-אלבום במהדורה מיוחדת בקנדה.

## רקע והפקה
המיני-אלבום הופק על ידי אנטונינה ארמאטו, ראלף צ'רצ'וול ומייקל נילסן. במיני-אלבום נכלל להיטה הראשון של גומז, "Tell Me Something I Don't Know", אשר נמכר בארצות הברית בכ-1.7 מיליון עותקים בסך הכל.

בנוסף לכך, מבוסס המיני-אלבום על הסרט "עוד סיפור סינדרלה" שיצא בשנת 2008.

## רשימת רצועות

## קישורים חיצוניים

* המיני-אלבום על פי, ITunes

## הערות שוליים

קטגוריה:מיני-אלבומי בכורה מ-2009
קטגוריה:אלבומי סלינה גומז
קטגוריה:אלבומי פופ
היו לילות (סרט)

**היו לילות** הוא סרט דרמה ישראלי בבימויו של רוני ניניו. הקרנת הבכורה של הסרט נערכה באוקטובר 2009, בפסטיבל הסרטים הבינלאומי חיפה.

התסריט שנכתב על ידי ניניו, מבוסס בחלקו על הביוגרפיה שלו ומשפחתו, על אביו, אברהם ניניו שהיה במאי מוערך ונידון למאסר על מעילה בכספים, על אמו חנה בן ארי שנפטרה מסרטן באותה תקופה ועל אנשי התיאטרון שהתנכרו לאביו בתקופה הקשה. בסוף הסרט מופיע צילום של שניהם עם הקדשה "לאבא ואמא שלי".

משה איבגי ודאנה איבגי משחקים בתפקידים הראשיים (בסרט ובחיים) כאב (יצחק בן שמואל) ובתו גוני. הם שרים במהלך הסרט את "היו לילות". שיר זה מושמע גם בעת הצגת הקרדיטים בסוף הסרט על ידי סמדר אקראי.

עלילת הסרט נעה בין שתי תקופות (כשגוני בת שבע וכשהיא בת 25), ואורגת בשתי וערב סיפור על אובדן ויתמות, תבוסה וניצחון, כאב וחסד.

## תקציר העלילה
יצחק בן שמואל (משה איבגי) מביים מחזמר בתיאטרון על שרלוק הולמס (אלי גורנשטיין) ועוזרו, ד"ר ווטסון המגולם על ידי אלכס (גדי יגיל).

בתו בת השבע, גוני (מאיה כהן), ואשתו אורה (יבגניה דודינה), נוכחות באולם וגוני נותנת הערות על ההצגה וזוכה לחיבוק מאלכס, שהוא גם שחקן ראשי וגם ידיד קרוב של המשפחה.

משפחתה של אורה עלתה מרוסיה, ויצחק לא מסתדר עם חמותו (פירה קנטור) וחמיו (בוריס אחנוב), וגם יחסיו עם אשתו מלאים ויכוחים, מעלות ומורדות.

הכל מתנהל על מי מנוחות עד שיום אחד נכנס לבית חוקר משטרתי (ישי גולן), מורה על חיפוש בבית ולוקח את יצחק למעצר בגין מעילה בכספי התיאטרון.

יצחק נידון למאסר ובאותו זמן חולה אשתו בסרטן וזמן קצר לאחר שחרורו היא נפטרת. רוב שחקני ועובדי התיאטרון ובראשם אלכס לא מתגייסים למענו ואלכס תופס את מקומו כבמאי ראשי.

כעת גוני בת 25 (דאנה איבגי) גרה עם אביה מטפלת בו. היא עומדת לעבור לדירה שכורה אך אביה לוקה בהתקף לב ומאושפז בבית חולים.

גוני מטיחה בפני אלכס האשמות על שהפקיר את אביה שקידם אותו וגם לא נתן לו עבודה המתאימה לכישוריו לאחר שחרורו. אלכס מתנצל, מבקר את יצחק בבית החולים ונותן לו לביים קומדיה צרפתית מתורגמת עם שחקנים צעירים.

החזרה הראשונה עוברת יפה עם השחקנים הצעירים (ירון ברובינסקי וגאיה טראוב) אך יצחק לא מתמיד בעבודה.

לבסוף נוסעת גוני להתבודד בתאילנד ויצחק נפטר ערירי בדירתו.

## שחקנים

## מועמדות לפרסים
הסרט היה מועמד לעשרה פרסי אופיר: סרט, שחקנית ראשית - דאנה איבגי, שחקנית משנה - יבגניה דודינה, בימוי - רוני ניניו, צילום - עופר ינוב, עיצוב אמנותי - רחל זוסמן, תלבושות - לאורה שיים, מוזיקה - שמוליק נויפלד.

## קישורים חיצוניים

* 
* קדימון לסרט היו לילות, באתר יוטיוב
* היו לילות, באתר "סרט"
* 

## הערות שוליים

קטגוריה:סרטי 2010

קטגוריה:סרטים בעברית
קטגוריה:סרטים ישראליים המבוססים על סיפור אמיתי
קטגוריה:סרטי דרמה ישראליים
קטגוריה:סרטי רוני ניניו
קטגוריה:סרטים ישראליים משנת 2009
מונרייקר (ספר)

**מונרייקר** (באנגלית: **Moonraker**) הוא הרומן השלישי מאת הסופר הבריטי איאן פלמינג העוסק בהרפתקאותיו של סוכן הריגול הבריטי ג'יימס בונד. הספר יצא לראשונה לשווקים ב-5 באפריל 1955. אחד האלמנטים יוצאי הדופן בספר זה, בהשוואה לשאר הספרים בסדרת ספרי ג'יימס בונד, היא שעלילתו מתרחשת רק בבריטניה, בניגוד ליתר הספרים, שמתרחשים במיקומים אקזוטיים שונים ברחבי העולם.

עלילת הספר שילבה חששות נפוצים בעולם המערבי בשנות ה-50 של המאה ה-20, אשר כללו תקיפת רקטות, הקומוניזם הסובייטי, ועלייה מחדש של הנאציזם. 

ב-1979 נעשה שימוש בשם של הסרט עבור הסרט ה-11 בסדרת סרטי ג'יימס בונד בכיכובו של רוג'ר מור כג'יימס בונד. העלילה של הסרט הייתה שונה באופן מהותי מהספר וכלל מסע לחלל.

בשנת 1988 תורגם הספר לעברית בשם **סהרון**, בידי עמנואל לוטם, ויצא בהוצאת הספרים זמורה-ביתן.

## ראו גם
* מונרייקר (סרט)

## קישורים חיצוניים
* 

קטגוריה:ספרי ג'יימס בונד
קטגוריה:ספרי ריגול
קטגוריה:ספרי זמורה ביתן
קטגוריה:ספרי 1955
הייקרסטור

**הייקרסטור** (בהונגרית: **Hejőkeresztúr**) הוא כפר במחוז בורשוד-אבאוי-זמפלן שבצפון מזרח הונגריה. 

במהלך השנים חיו בכפר מעט יהודים ובכפר עדיין קיימות מצבות יהודיות.

## קישורים חיצוניים

*  
* הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
הייקירט

**הייקירט** (בהונגרית: **Hejőkürt**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-326 תושבים בשנת 1990 עד ל-261 תושבים בלבד בשנת 2018 (ירידה של כ-16%).

במהלך השנים חיו בכפר מעט יהודים.

## קישורים חיצוניים

*  
* הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
קו בייקרלו

**קו בייקרלו** (באנגלית: **Bakerloo line**) הוא קו רכבת תחתית במערכת הרכבת תחתית של לונדון. צבעו חום במפת הרכבת התחתית של לונדון והוא עוצר ב-25 תחנות, מתוכן 15 מתחת לפני הקרקע. הקו נפתח בשנת 1915 והוא משרת מעל 110 מיליון נוסעים בשנה. הקו חוצה את לונדון מדרום-מזרח לצפון-מערב ותחנות רבות שלו משותפות עם תחנות הרכבת העילית של לונדון.

## היסטוריה

## שם הקו
הקו נקרא בשם זה משום שהוא משרת בעיקר את רחוב בייקר ועובר דרך תחנת הרכבת התחתית ווטרלו. שמו הוא הלחם של המילים: בייקר + ווטרלו - בייקר-לו.

## מסלול הקו

## מפה
טקסט=|699x699px|מרכז|לא ממוסגר

## קישורים חיצוניים

* 

קטגוריה:קווי הרכבת התחתית של לונדון
הבנק המרכזי של ירדן

**הבנק הלאומי של ירדן** (בערבית: **البنك المركزي الأردني**; באנגלית: **Central Bank of Jordan**; ראשי תיבות: **CBJ**) הוא הבנק המרכזי של ירדן שנוסד ב-1964 כסמכות מוניטרית הנהנית מזהות תאגידית עצמאית ואוטונומית. נגיד הבנק הנוכחי הוא זיאד מוחמד פריז.

הבנק אחראי על המדיניות המוניטרית במדינה. בנוסף, בתוך הבנק פועלים מוזיאון וספרייה.

ב-2001–2010, אומייה טוקאן היה נגיד בנק והתמודד בהצלחה עם המשבר הכלכלי.

## קישורים חיצוניים
* 

* 
* 
* 


## הערות שוליים

ירדן
קטגוריה:ירדן: כלכלה
קטגוריה:עמאן: מבנים
וילם דה פלמינך

**וילם הסלץ דה פלמינך** (בהולנדית: **Willem Hesselsz de Vlamingh**, נולד ב-28 בנובמבר 1640, מת ב-1698 או מאוחר יותר) היה רב-חובל הולנדי, שחקר את החוף המערבי המרכזי של אוסטרליה (אז הולנד החדשה) בשלהי המאה ה-17. משימתו לא נשאה פרי, אבל הוא מיפה חלקים מן החוף המערבי של יבשת אוסטרליה.

## חייו
וילם דה פלמינך נולד באוסט-פלילנד ברפובליקה ההולנדית ב-28 בנובמבר 1640.

בשנת 1664 הפליג דה פלמינך לנובה זמבלה וגילה את יֶלְמֶרְלַנְד.

בשנת 1668 נשא פלמינך אישה; מקצועו היה רב-חובל בספינת ציידי לווייתנים, והוא המשיך לחיות באי פלילנד. ב-1687 מכרו הוא ואשתו את מקום מגוריהם וב-1688 הצטרף פלמינך לחברת הודו המזרחית ההולנדית ויצא למסעו הראשון לבטאביה באותה שנה. לאחר מסע שני, בשנת 1694, התבקש על ידי ניקולאס ויטסן להרכיב משלחת לחיפוש ה"רידרשאפ ואן הולנד" (1682), אוניית דגל של החברה, שאבדה על 326 נוסעיה וצוותה בדרכה לבטאביה מוקדם יותר באותה שנה. פקידי החברה סברו, שייתכן והאונייה עלתה על שרטון על החוף המערבי של טרה אוסטרליה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מגלי ארצות הולנדים
קטגוריה:חוקרי מערב אוסטרליה
קטגוריה:ילידי 1640
קטגוריה:הולנדים שנולדו במאה ה-17
קטגוריה:נפטרים ב-1698
קטגוריה:הולנדים שנפטרו במאה ה-17
איקרוס (גשושית)

**איקרוס** (באנגלית: **IKAROS**) הייתה גשושית מטעם JAXA, בה נעשה לראשונה שימוש במפרשית שמש, על מנת להציג את יתרונות השימוש בשיטת לחץ קרינה לצורך תנועה בחלל.

איקרוס (IKAROS) שוגרה לחלל ב-20 במאי 2010 (שעון UTC) מטנאגשימה שביפן. עלות שיגורה הסתכם בסכום של כ-16 מיליון דולר. שמה של הגשושית מהווה ראשי תיבות לתיאור הגשושית ולדרך בה היא נעה (IKAROS- Interplanetary Kite-craft Accelerated by Radiation Of the Sun).
איקרוס השתמשה במפרשית שמש כדי לנוע בחלל לעבר נוגה.

## מאפיינים
בעת המראתה, שקלה הגשושית 315 קילוגרמים והייתה מורכבת ממפרשית סולארית בגודל של 14 מטר על 14 מטר. שטחה הכולל של מפרשית החלל הסולרית הוא 196 מטר רבוע.

על מפרשית החלל פרוש משטח העשוי פוליאמיד, ומעליו שכבת משטח סולארי, העוזר בקליטת והמרת אנרגיית השמש, לאנרגיה חשמלית, ומשם לאנרגיית תנועה.

המפרש עצמו נועד לבחון את השימוש באפקט לחץ הקרינה שנובע מהתנע שמוסרים הפוטונים במפגשם עם המפרש, ובכך הגשושית מאיצה.

## ביצוע המשימה
איקרוס שוגרה בהצלחה עם אקצוקי (מקפת של כוכב לכת נוגה אשר מתארת את האקלים שלו) על הרקטה H-IIA מטאנגאשימה ב-20 במאי בשנת 2010 (שעון UTC, 21 במאי 2010 לפי שעון יפן). באותו שיגור שוגרה כם גשושית אקאצוקי.

מטרת הגשושית הייתה תחילה להגיע לנוגה על ידי שימוש בטכנולוגיית ההנעה הסולארית שהוזכרה קודם לכן, וב-9 ביולי 2010, הודיעה JAXA כי הגשושית אכן נעה לכיוון נוגה תוך שימוש במפרשית השמש שלה, ובדצמבר של אותה שנה, הודיעה JAXA כי הגשושית עמדה בכל המשימות שבהן נתבקשה להדגים את יכולותיה.

## ראו גם
* מפרשית שמש

## קישורים חיצוניים

* 
* עדכונים לגבי IKAROS, האתר הרשמי של JAXA העולמית
* פרויקט IKAROS, האתר הרשמי של סוכנות החלל JAXA

## הערות שוליים

קטגוריה:ערכים שבהם תבנית בריטניקה אינה מתאימה
2019 05
קטגוריה:חלליות
עונת 2018/2019 בליגת העל בכדורגל נשים

**עונת 2018/2019 ב[[ליגת העל בכדורגל נשים]]** הייתה העונה ה-21 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-1 בנובמבר 2018 והסתיימה ב-5 במאי 2019. 

הקבוצה שסיימה ראשונה בליגה הלאומית בעונת 2017/2018 והצטרפה לליגת העל לקראת עונה זו הייתה הפועל באר שבע.
 
הליגה הסדירה כללה 9 קבוצות ששיחקו ביניהן במשך 2 סיבובים בני 9 מחזורים כל אחד (לכל קבוצה 8 משחקים בסיבוב) - 18 מחזורים בסך הכל (16 משחקים לקבוצה). לאחר מכן פוצלה הליגה לפלייאוף עליון שבו 5 קבוצות ששיחקו ביניהן במשך 2 סיבובים בני 5 מחזורים כל אחד (4 משחקים לקבוצה בסיבוב) ופלייאוף תחתון שבו 4 קבוצות ששיחקו ביניהן במשך 2 סיבובים בני 3 מחזורים כל אחד, שכוללים תוספת של 10 ו-6 מחזורים לעונה הסדירה בהתאמה ובסה"כ 28 ו-24 מחזורים בהתאמה (24 משחקים לקבוצה בפלייאוף העליון ו-22 בתחתון). לפי תקנון האליפות האקדמיה לכדורגל בנות לא יכלה לרדת ליגה.
בעונה זו ניתן לכל קבוצה לצרף 5 שחקניות זרות. בנוסף, חייבו כל קבוצה לרשום בטופס המשחק לפחות שחקנית ישראלית אחת מתחת לגיל 20 אך זו לא חויבה לשחק בפועל (בשונה מהעונות הקודמות).

אס"א תל אביב זכתה בתואר בפעם השמינית בתולדותיה, במחזור הליגה האחרון, כשהיא מקדימה את אלופת העונה הקודמת, מ.ס. קריית גת.

האקדמיה לכדורגל בנות סיימה אחרונה ובכל אופן הוחלט על ידי ההתאחדות לכדורגל שלא תמשיך להתמודד במסגרת ליגת העל.

הפועל באר שבע סיימה במקום הלפני אחרון וירדה בחזרה לליגה הלאומית.

בנות נתניה, שסיימה במקום השביעי, ניצחה במשחק מבחן את הפועל עירוני פתח תקווה שסיימה שנייה בליגה הלאומית, ונשארה בליגת העל.

שי שדה מאס"א תל אביב נבחרה לשחקנית העונה.

## טבלת הליגה בסיום העונה

## מלכת השערים

## ראו גם
*גביע המדינה בכדורגל נשים 2018/2019

## קישורים חיצוניים
* עונת 2018-2019 ליגת על נשים, באתר ההתאחדות לכדורגל בישראל

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2018
קטגוריה:תחרויות כדורגל ב-2019
קטגוריה:2018 בישראל: כדורגל
קטגוריה:2019 בישראל: כדורגל
חצי האי בר

**חצי האי בר** (באנגלית: **Bear Peninsula**) הוא חצי אי רחב, ממזרח לחצי האי מרטין, בחוף וולגרין, בארץ מרי בירד שבאנטארקטיקה. 

אורכו של חצי האי 80 קילומטרים ורוחבו 40 קילומטרים. 

חצי האי מכוסה קרח (למעט מחשופים בודדים לאורך שולי חצי האי). 

שיא גובהו של חצי האי - 354 מטרים מעל פני הים.

## היסטוריה
### גילוי חצי האי

חצי האי מופה בהתבסס על תצלומי אוויר שבוצעו על ידי צי ארצות הברית במהלך מבצע קפיצה לגובה בינואר 1947.

### מקור השם

שמו של חצי האי ניתן לו על ידי הוועדה המייעצת לשמות אנטארקטיים.

האי נקרא על שם *אניית צי ארצות הברית בר* (*USS Bear*), שהייתה ספינת הדגל של חיל האוויר של ארצות הברית, וממנה בוצעו שלוש טיסות סיור בפברואר 1940 בהן התגלו חוף וולגרין והאי ת'רסטון. הספינה גם שימשה כספינת הדגל של ריצ'רד ביירד.

## קישורים חיצוניים
* חצי האי בר באתר הסקר הגאולוגי של ארצות הברית
* חצי האי בר באתר הגאזט האנטארקטי של ממשלת ניו זילנד
* חצי האי בר באתר הגאזט האנטארקטי המשווה SCAR של ממשלת אוסטרליה
* מפת אזור חצי האי בר
* תחזית מזג אוויר עדכנית, ארוכת טווח עבור חצי האי בר

## הערות שוליים

בר
מישלן PLR

**מישלן PLR** (בצרפתית: **Michelin PLR**, קרוי גם: **Mille Pattes** ו-**Citroen DS Michelin Mobile**) היא משאית אשר יוצרה על ידי יצרנית הצמיגים הצרפתית מישלן, בשיתוף יצרנית הרכב הצרפתית סיטרואן בשנת 1972 ושירתה כרכב בוחן צמיגים.

**Poids Lourd Rapide** - פירושו מצרפתית: משקל כבד מהיר.

## "מישלן PLR"

* שם פנימי: Citroën DS PLR Break.
* דגם ה-"מישלן PLR" יוצר כאשר יצרנית הצמיגים הצרפתית **[[מישלן]]** שלטה ביצרנית הרכב הצרפתית סיטרואן.
* מספר צמיגים: 4 קדמיים, 6 אחוריים.
* מערכת ההיגוי שולטת בכל 4 הגלגלים הקדמיים.
* בחלק המרכזי של הרכב מותקנת יחידת צמיגים הנשלטת הידראולית.
* עופרת מותקנת בצידי הרכב, מה שגרם למשקל הגבוה של הרכב 9.5 טון.
* 2 מכלי דלק - 90 ליטר כל אחד
* "מישלן PLR" נבחנה על מסלולי הנהיגה (Test Track Ladoux) בעיר קלרמון-פראן.
* בשנים האחרונות דגם "מישלן PLR" משמש ככלי קידום מכירות בירידים ותערוכות. רוב הזמן, הדגם מוצג במוזיאון "מישלן" בעיר קלרמון-פראן.
* המבנה החיצוני של "מישלן PLR" מבוסס על דגם סיטרואן DS של יצרנית הרכב סיטרואן, קווי הגוף האופיינים ל-סיטרואן DS כמעט וזהים.
* לוח מחוונים של דגם ה- "מישלן PLR" זהה ללוח מחוונים של דגם סיטרואן DS
* הפנסים הקדמיים נלקחו מדגם סיטרואן DS.
* צמיגי הדגם "מישלן PLR" נלקחו מדגם "סיטרואן H ואן".

## תמונות

Citroen DS Michelin Mobile Testbed (16341698529).jpg | "מישלן PLR" 
021 DS Jubile 2005 - PLR Michelin 2005-10-07 12-52-32.jpg | "מישלן PLR" 
Citroen DS Michelin Mobile Testbed (16342063647).jpg | "מישלן PLR" 
DS Mille Pattes Michelin.JPG |דגם מוקטן של "מישלן PLR", קרוי גם: "DS Mille Pattes Michelin" (יחס 1:43) 


## ראו גם
* מישלן

## קישורים חיצוניים

* 
* 
* 
* האתר הרשמי של יצרנית הצמיגים מישלן

## הערות שוליים

קטגוריה:דגמי מכוניות שהושקו ב-1972
קטגוריה:משאיות
קטגוריה:כלי רכב צרפתיים
קטגוריה:כלי רכב 6 גלגלים ויותר
קטגוריה:כלי רכב מנוע אחורי
קטגוריה:רכבי סיטרואן
טקס פרסי האקדמיה הבריטית לקולנוע ה-57

**טקס [[פרס באפט"א לקולנוע|פרסי האקדמיה הבריטית לקולנוע]] ה-57** שמעניקה האקדמיה הבריטית לאמנויות הקולנוע והטלוויזיה, נערך ב-15 בפברואר 2004 הוענקו לסרטים הטובים ביותר של שנת 2003.

הסרט "שר הטבעות: שיבת המלך" זכה בפרס הסרט הטוב ביותר, התסריט המעובד הטוב ביותר, הצילום הטוב ביותר, האפקטים החזותיים, ופרס בחירת הקהל. הסרט "אבודים בטוקיו" זיכה בפרסים את השחקנים ביל מארי וסקרלט ג'ונסון. ביל ניי זכה בפרס שחקן המשנה על הופעתו בסרט "אהבה זה כל הסיפור", ורנה זלווגר זכתה בפרס שחקנית המשנה על הסרט "קולד מאונטן". הסרט "לגעת באינסוף" בבימויו של אנדרו איטון נבחר לסרט הבריטי המצטיין של שנת 2003.

## זוכים ומועמדים
[שמאל|ממוזער|191x191 פיקסלים|[פיטר ויר, זוכה פרס הבמאי הטוב ביותר]]
[שמאל|ממוזער|227x227 פיקסלים|[ביל מארי, זוכה פרס השחקן הטוב ביותר]]
[שמאל|ממוזער|224x224 פיקסלים|[סקרלט ג'והנסון, זוכת פרס השחקנית הטובה ביותר]]
[שמאל|ממוזער|210x210 פיקסלים|[ביל ניי, זוכה פרס שחקן המשנה הטוב ביותר]]
[שמאל|ממוזער|224x224 פיקסלים|[רנה זלווגר, זוכת פרס שחקנית המשנה הטובה ביותר]]
[שמאל|ממוזער|207x207 פיקסלים|[טום מקארתי, זוכה פרס התסריט המקורי הטוב ביותר]]
[שמאל|ממוזער|212x212 פיקסלים|[פיטר ג'קסון, זוכה-שותף בפרס התסריט המעובד הטוב ביותר]]

## חלוקת פרסים
;זכיות מרובות
* **4** שר הטבעות: שיבת המלך (+ פרס בחירת הקהל), אדון ומפקד: הצד הרחוק של העולם
* **3** אבודים בטוקיו
* **2** קולד מאונטן

;מועמדויות מרובות
* **13** קולד מאונטן
* **12** שר הטבעות: שיבת המלך
* **10** נערה עם עגיל פנינה, אבודים בטוקיו ושודדי הקאריביים: קללת הפנינה השחורה
* **8** אדון ומפקד: הצד הרחוק של העולם
* **7** סיפורי דגים
* **5** 21 גרם, להרוג את ביל חלק 1
* **4** מיסטיק ריבר
* **3** אהבה זה כל הסיפור
* **2** "שיחות נפש" ו"בעולם הזה"

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:טקסי פרס באפט"א
קטגוריה:2004 בממלכה המאוחדת
קורט ויטריך

**קורט ויטריך** (; נולד ב-4 באוקטובר 1938) הוא כימאי וביופיזיקאי שווייצרי, המתגורר בשאנגחאי שבסין, וידוע כזוכה פרס נובל לכימיה על שפיתח שיטה המשתמשת בתהודות מגנטיות גרעיניות כדי לחקור מקרומולקולות.

## ביוגרפיה
### נעורים
ויטריך נולד בארברג שבברן ב-4 אוקטובר 1938. בילדותו גר בליס , שהיה יישוב כפרי. לאמו הייתה מסעדה ומאפייה, ואביו היה רואה חשבון. התעניינותו בביולוגיה הושפעה מסבו שהיה חקלאי ובעל חווה, שהכילה צמחים ובעלי חיים. בנוסף, ערך תצפיות בנהר על טרוטות שמהן למד על התנהגות של בעלי חיים מימיים והדבר השפיע על התעניינותו בבעלי חיים. בנעוריו, ויטריך רצה להיות מהנדס יערות וכיום הוא מטפל ביער ששייך למשפחתו.

### הכשרה
ויטריך התחיל את לימודיו האקדמיים באוניברסיטת ברן שם למד כימיה, פיזיקה ומתמטיקה. לאחר מכן המשיך לאוניברסיטת בזל שם עשה את הדוקטורט שלו בכימיה, בפיקוח של פרופסור סילביו פאלאב. את ההכשרה הפוסט-דוקטורנטית שלו עשה באוניברסיטת בזל תחת השגחת פאלאב ובאוניברסיטת קליפורניה בברקלי תחת השגחת . בתואר השני הוא חקר ספקטרוסקופיית תהודות מגנטיות אלקטרוניות ובפוסט-הדוקטורט חקר ספקטרוסקופיית תהודות מגנטיות גרעיניות.

### ביקורו בישראל
ב-2008 הגיע ויטריך לאירוע הצדעה לשישים שנות מדע שהתקיים בטכניון לכבוד יום העצמאות ה-60 למדינת ישראל. ויטריך גם שתל עץ בגן לוקי בטכניון, כנהוג אצל זוכי פרס נובל שביקרו בטכניון.

## קריירה
לאחר שסיים את ההכשרה הפוסט-דוקטורנטית, ויטריך עבד עם רוברט גרסון שולמן במעבדות נוקיה בל במארי שבניו ג'רזי מ-1967 עד 1969. עם סיום עבודתו, חזר ויטריך לשווייץ ושם עבד במכון הטכנולוגי של ציריך, ובשנת 1980 מונה לפרופסור לביופיזיקה. ויטריך חבר ב-IUPAB (ראשי תיבות באנגלית: International Union of Pure and Applied Biohysics, האיגוד הבינלאומי לביופיזיקה טהורה ויישומית) ובמועצה הבינלאומית למדע ופועל כפרופסור אורח באוניברסיטת אדינבורו ובאוניברסיטה הסינית של הונג קונג . בבעלותו מעבדות במכון הטכנולוגי של ציריך, במכון סקריפס למחקר ובמכון אייהומאן באוניברסיטת שנגחאיטק . ב-2 באפריל 2018, ויטריך הפך לתושב קבע בסין.

## הישגים בולטים
ויטריך זכה ב-17 תוארי דוקטור לשם כבוד וב-30 פרסים, הבולט מביניהם הוא פרס נובל לכימיה לשנת 2002.

ויטריך פיתח את ניסויי התהודה המגנטית הגרעינית הדו-ממדיים הראשונים, והיה הראשון שהשתמש בתהודות מגנטיות גרעיניות חד-ממדיות בתור דרך נוחה למדוד מרחק בתוך מקרומולקולות. המחקר הוביל, בין היתר, לפיתוח הקצאה מלאה של התהודות לחלבונים, שהקנה לויטריך את פרס נובל לכימיה לשנת 2002 ואת  לשנת 1993.

## קישורים חיצוניים
* 

* Kurt Wüthrich,  
* 

## הערות שוליים

קטגוריה:ביופיזיקאים שווייצרים
קטגוריה:כימאים
קטגוריה:מדענים שווייצרים
קטגוריה:בוגרי אוניברסיטת ברן
קטגוריה:בוגרי אוניברסיטת בזל
קטגוריה:זוכי פרס נובל לכימיה
קטגוריה:זוכי פרס קיוטו
קטגוריה:מקבלי תואר דוקטור לשם כבוד מבית הספר הפוליטכני הפדרלי של לוזאן
קטגוריה:חברי האקדמיה אירופיאה
קטגוריה:שווייצרים שנולדו ב-1938
קטגוריה:סגל מכון סקריפס למחקר